Az ST-elevációval járó myocardialis infarktuson átesett betegek késési idejét befolyásoló tényezők vizsgálata
Authors: Pintér Jenő Antal , Csadi Róbert , Rárosi Ferenc , Ungi Imre , Farkas Attila , Farkas András 
Published: November 2022

Összefoglaló.
Bevezetés: Myocardialis infarktus esetén a panasz kezdetétől az
ér megnyitásáig eltelt idő prognosztikus jelentőségű, a legtöbb szívizom
megmentésére az első órákban van lehetőség. A Nemzeti Szívinfarktus Regiszter
alapján tudjuk, hogy hazánkban a teljes ischaemiás idő kedvezőtlenül hosszú.
Célkitűzés: Az ST-elevációval járó myocardialis infarktusos
betegek késési idejét befolyásoló tényezők azonosítása.
Módszer: Prospektív klinikai vizsgálatot végeztünk, melynek
során a Szegedi Tudományegyetemen a II. Belgyógyászati Klinika és Kardiológiai
Központ Invazív Kardiológiai Részlegére érkezett STEMI-s betegek adatait
gyűjtöttük saját kérdőív alapján. Az adatgyűjtés 2019. 01. 01. és 2019. 12. 20.
között zajlott, 121 beteg adatait dolgoztuk fel. Eredmények: A
medián bejelentési idő 83 perc, a medián prehospitális idő 252 perc, a medián
teljes ischaemiás idő 304 perc volt. Az Országos Mentőszolgálat (OMSZ)
értesítésekor minden késési idő szignifikánsan rövidebb volt, a Sürgősségi
Betegellátó Osztály (SBO) vagy a háziorvos értesítéséhez viszonyítva (a teljes
ischaemiás idő mediánja: OMSZ: 233 perc, SBO: 341 perc, háziorvos: 650 perc). A
betegek lakhelye szignifikánsan befolyásolta a késési időket és a választott
betegutat: a bejelentési idő mediánja városban 60 perc, faluban 147 perc volt;
az OMSZ-t értesítette a városi betegek 50%-a, a falusi betegek 25%-a. A közös
segélyhívó szám ismerete szignifikánsan rövidítette a betegúthoz tartozó késési
időt (a betegútkésés medián ideje, ha a segélyhívó számot ismerte: 178 perc, ha
nem ismerte: 268 perc). Következtetés: A késési idők rendkívül
hosszúak voltak. A legszorosabb összefüggést a késési időkkel a választott
betegút mutatta. A városi emberek előbb jelezték panaszaikat, és gyakrabban
választották a megfelelő betegutat, az OMSZ-t, így késési idejük is rövidebb
volt. Eredményeink felhívják a figyelmet a társadalom edukációjának
fontosságára, különös tekintettel a kis települések lakóira. Orv Hetil. 2022;
163(11): 438–445.
Summary.
Introduction: The time elapsing from myocardial infarction
onset to revascularization is prognostic; the most myocardium can be saved in
the first hours. According to the Hungarian Myocardial Infarction Registry, the
total ischaemic time is long in Hungary. Objective: We aimed to
identify the factors influencing the delay times of patients with ST-elevation
myocardial infarction (STEMI). Method: We performed a
prospective clinical study and collected data from 121 patients presenting with
STEMI at the Cardiology Center of the University of Szeged in 2019. We filled
out a questionnaire by interviewing patients after primary coronary
intervention. Results: The medians of the patient delay,
prehospital delay time and total ischaemic time were 83, 252 and 304 minutes,
respectively. When the Ambulance Service (AS) was notified, every delay time was
significantly shorter than those measured when the Emergency Department or the
general practitioner was notified. The place of residence of the patients
significantly influenced the delay times and the chosen pathway of healthcare:
median patient delays were 60 and 147 minutes in cities and villages,
respectively; AS was called first by 50% of urban patients vs.
25% of rural patients. Knowing the emergency number was associated with reduced
delay times. Conclusion: Delay times were long. The chosen
pathway of healthcare had the greatest impact on the delay times. Urban people
reported their complaints sooner, were more likely to choose the best healthcare
pathway (AS), thus their delay times were shorter. These suggest that it is
important to educate the society, especially rural communities. Orv Hetil. 2022;
163(11): 438–445.